เผย “กลยุทธ์ 3X” ของ WeTV และโอกาสที่นักการตลาดไม่ควรมองข้าม
รู้หรือไม่ ช่องทางการโฆษณานั้นมีผลต่อการดึงดูดความสนใจของคนดู   ซึ่งจากการสำรวจของ SPOTX พบว่าโทรทัศน์ ดึงความสนใจได้ 37% ในขณะที่โฆษณาจากแพลตฟอร์ม OTT (Over-The-Top) ดึงความสนใจได้มากถึง 53%  หากพูดถึงสนาม OTT WeTV กลายเป็นอีกหนึ่งแพลตฟอร์ม  ที่น่าจับตา จากการเติบโตอย่างรวดเร็ว ในมุมของคอซีรีส์ WeTV โดดเด่นและครองตลาดด้วยซีรีส์จีน และ ความ exclusive ด้วยเอเชียน คอนเทนต์ที่หลากหลาย
14 ต.ค. 2564

เผย “กลยุทธ์ 3X” ของ WeTV และโอกาสที่นักการตลาดไม่ควรมองข้าม
WeTV X ลงทุนแมน
รู้หรือไม่ ช่องทางการโฆษณานั้นมีผลต่อการดึงดูดความสนใจของคนดู  
ซึ่งจากการสำรวจของ SPOTX พบว่าโทรทัศน์ ดึงความสนใจได้ 37%
ในขณะที่โฆษณาจากแพลตฟอร์ม OTT (Over-The-Top) ดึงความสนใจได้มากถึง 53%
หากพูดถึงสนาม OTT WeTV กลายเป็นอีกหนึ่งแพลตฟอร์ม  ที่น่าจับตา จากการเติบโตอย่างรวดเร็ว
ในมุมของคอซีรีส์ WeTV โดดเด่นและครองตลาดด้วยซีรีส์จีน และ ความ exclusive ด้วยเอเชียน คอนเทนต์ที่หลากหลาย
และในขณะเดียวกันเมื่อมองในมุมของนักการตลาด WeTV ได้กลายเป็นหนึ่งในโอกาสทางการตลาด
ที่หลายคนไม่ควรมองข้าม..
แพลตฟอร์มสตรีมมิง WeTV น่าสนใจอย่างไร ?
แล้วทำไม WeTV ถึงเป็นโอกาสทางการตลาดที่ไม่ควรมองข้าม ?
ลงทุนแมนจะเล่าให้ฟัง..
WeTV เป็นแพลตฟอร์มสตรีมมิง สัญชาติจีน ที่อยู่ภายใต้บริษัทด้านเทคโนโลยียักษ์ใหญ่อย่าง Tencent
ถึงแม้ว่าเพิ่งจะเปิดให้บริการนอกประเทศจีนอย่างเป็นทางการได้แค่เพียง 2 ปี
แต่ปัจจุบัน WeTV กลับเติบโต จนมีผู้ใช้งานสูงกว่า 45 ล้านคนต่อเดือน
และก้าวขึ้นเป็นแพลตฟอร์ม OTT แถวหน้าในเอเชียตะวันออกเฉียงใต้
รู้หรือไม่ว่า ในประเทศไทย WeTV เองก็กำลังไปได้ดีเช่นกัน 
เพราะตอนนี้ WeTV กวาดผู้ใช้งานในไทยไปแล้วถึง 13 ล้านคนต่อเดือน 
ซึ่งคิดเป็นสัดส่วนถึง 29% ของจำนวนผู้ใช้งาน WeTV ทั่วโลก
นี่กำลังสะท้อนให้เห็นว่า WeTV ก้าวขึ้นมาเป็นผู้เล่นระดับแนวหน้าในสมรภูมิ OTT ที่มีการแข่งขันกันอย่างดุเดือดได้อย่างสวยงาม
ถึงแม้ว่า WeTV จะสามารถพิสูจน์ตัวเอง จนได้รับการยอมรับจากผู้ใช้งานหลายสิบล้านคนแล้ว 
แต่มาในปีนี้ WeTV ก็ยังได้เตรียม “กลยุทธ์ 3X” เพื่อเป้าหมายสร้างการเติบโต 3 เท่า และก้าวขึ้นเป็นสตรีมมิงอันดับ 2 ของเอเชียตะวันออกเฉียงใต้ ภายในปี 2566
แล้ว กลยุทธ์ 3X ของ WeTV เป็นอย่างไร ?
1. “Expansion” มุ่งขยายคอนเทนต์ในแพลตฟอร์ม ให้เข้าถึงผู้คนหลายกลุ่มมากขึ้น
อย่างที่ทราบกันดีว่า WeTV เป็นสตรีมมิงอันดับ 1 ด้านคอนเทนต์จีน และมีฐานลูกค้าอย่างเหนียวแน่นในไทยมาโดยตลอด
แต่เพื่อให้แพลตฟอร์มเข้าถึงผู้คนได้มากขึ้น WeTV จึงได้มีการเพิ่มคอนเทนต์ทั้งไทย เกาหลี และญี่ปุ่น
รวมไปถึงเพิ่มหมวดหมู่คอนเทนต์ให้ตอบโจทย์ผู้ชมหลายกลุ่มทั้ง อนิเมะ ซีรีส์วาย และรายการวาไรตี้
ซึ่งก็ได้รับการตอบรับอย่างดี พร้อมทั้งยังช่วยดึงดูดลูกค้าหน้าใหม่ให้เข้ามาใช้บริการ WeTV อีกด้วย
และถ้าหากพิจารณาจาก คอนเทนต์ที่ได้รับความนิยมบนแพลตฟอร์ม จะพบว่า
คอนเทนต์จีน ได้รับความนิยมเพิ่มขึ้น 137%
คอนเทนต์ไทย ได้รับความนิยมเพิ่มขึ้น 40%
คอนเทนต์อนิเมะ ได้รับความนิยมเพิ่มขึ้น 93%
ดังนั้น เราจะเห็นได้ว่า WeTV ยังคงรักษาจุดยืนในการเป็นผู้นำด้านคอนเทนต์จีน 
แต่ในขณะเดียวกัน คอนเทนต์อื่น ๆ ก็ยังเข้ามาช่วยเสริมศักยภาพให้ WeTV ได้ดีไม่แพ้กัน
และที่น่าสนใจ ก็คือ ในเร็ว ๆ นี้ WeTV ได้เตรียมเพิ่มเนื้อหาใหม่อย่างคอนเทนต์ “ญี่ปุ่น” และ “อีสปอร์ต” 
ซึ่งมักจะเป็นคอนเทนต์ที่ไม่ค่อยพบในสตรีมมิงเจ้าอื่น ๆ
และการเพิ่มคอนเทนต์เหล่านี้ จะช่วยดึงดูดให้แฟน ๆ ของทั้ง 2 กลุ่มนี้หันมาใช้บริการที่ WeTV กันมากขึ้น
แถมยังช่วยเพิ่มความหลากหลายให้เนื้อหาบน WeTV อีกด้วย
2. Extra Experience เพิ่มประสบการณ์การใช้งานให้ครบครัน
โดยภายในแพลตฟอร์ม WeTV จะมีฟีเจอร์ที่โดดเด่น อยู่มากมาย เช่น
- ฟีเจอร์ Flying comment อีกหนึ่งจุดเด่นในการสร้างการมีส่วนร่วมของผู้ชมที่ไม่เหมือนใครของ WeTV
ด้วยจำนวนถึงกว่า 1.5 ล้านคอนเมนต์ต่อเดือน
- ฟีเจอร์ VIP Digital Gift Card ที่ผู้ใช้งานสามารถส่งของขวัญให้คนรู้จักได้
นอกจากนี้ WeTV ยังได้เชื่อมบริการจากโลกออนไลน์สู่โลกออฟไลน์ ด้วยการจัด “กิจกรรมแฟนมีตติง”
เพื่อเพิ่มประสบการณ์การใช้งาน
3. Exclusivity เพิ่มบริการที่เอ็กซ์คลูซีฟยิ่งขึ้น
โดย WeTV จะมีทั้งคอนเทนต์ “First Run” ที่ฉายบน WeTV เป็นที่แรกและที่เดียว และ “Rerun” คอนเทนต์ดูย้อนหลังก่อนใคร ไปจนถึง “WeTV ORIGINAL” ที่จะมีคอนเทนต์สุดพิเศษทั้งจีน และไทย ซึ่งจะฉายเฉพาะบน WeTV เท่านั้น
อีกเรื่องที่น่าสนใจก็คือ ในช่วงครึ่งปีหลังนี้ WeTV เตรียมปล่อยผลงาน ออริจินัลคอนเทนต์ไทยถึง 13 เรื่องที่ร่วมสร้างกับบริษัทผู้ผลิตคอนเทนต์รายใหญ่ของไทยหลากหลายเจ้า และมีนักแสดงนำที่คุ้นหน้ามากมาย อย่าง ตั๊ก บงกช, คริส หอวัง, พีช พชร ไปจนถึงสองนักแสดงนำซีรีส์วายอย่าง หยิ่น อานันท์ และ วอร์ วนรัตน์
เมื่ออ่านมาจนถึงตรงนี้ เราคงได้เห็นภาพกลยุทธ์ 3X กันมากขึ้น
ซึ่งการปรับกลยุทธ์ในครั้งนี้คงจะทำให้เราได้เห็นภาพความเป็นที่สุดความบันเทิงคุณภาพแห่งเอเชียของ WeTV
ที่ชัดเจนขึ้น เพราะต่อจากนี้ WeTV จะเข้ามาตีตลาดคอนเทนต์อีกหลากหลายกลุ่ม
และเห็นได้ชัด คือ จุดแข็ง ที่ทำให้ WeTV ไม่เหมือนใคร อย่าง “การให้ผู้ชมมีส่วนร่วม กับคอนเทนต์ที่รับชม”
ไม่ว่าจะเป็นการโหวต, การคอมเมนต์ขณะร่วมกับผู้ชมคนอื่น ๆ
ไปจนถึงการจัดกิจกรรมแฟนมีตติง ที่นอกจากจะเป็นการสร้างประสบการณ์ดี ๆ ให้ผู้ใช้งานแล้ว ยังเป็นการ
สร้างคอมมูนิตี้ให้ผู้ชมได้รวมตัวกัน และพบคนที่ชื่นชอบอะไรคล้าย ๆ กันอีกด้วย
มาถึงตรงนี้ ไม่เพียง WeTV จะประสบความสำเร็จจากการเป็นสตรีมมิงที่ได้รับการยอมรับ
แต่ในอีกมุมหนึ่ง WeTV ยังเข้ามาตอบโจทย์ “แบรนด์สินค้า” ที่ต้องการทำ “การตลาดบนพื้นที่โฆษณาในแพลตฟอร์ม”
ซึ่งความน่าสนใจที่ทำให้ WeTV เป็นแพลตฟอร์มสตรีมมิงที่เหมาะแก่การทำโฆษณา ก็คือ WeTV ถือเป็นแพลตฟอร์มสตรีมมิงที่มียอดผู้ใช้งาน แบบรับชมฟรี พร้อมโฆษณา (AVOD - Advertising Video On Demand) สูงที่สุดในไทย
โดยผู้ใช้งานแบบ AVOD ยังคิดเป็น “3 ใน 4” ของผู้ใช้งานทั้งหมด
ดังนั้นก็หมายความถึงโอกาสที่น่าสนใจสำหรับธุรกิจที่จะเข้าถึงกลุ่มลูกค้าบนแพลตฟอร์ม WeTV นั่นเอง
ซึ่งรูปแบบของการโฆษณาหลัก ๆ บน WeTV จะมีดังนี้
- Video Ad. ที่จะปรากฏอยู่ในช่วงก่อนเริ่มการรับชม และช่วงกลางของเนื้อหา
- Display Ad. ซึ่งจะแสดงเป็นหน้าแรกในขณะที่กดเข้าแอปพลิเคชัน และขณะที่ผู้ชมกดหยุดเล่นวิดีโอ
- Direct Message โดยแบรนด์สามารถส่งการแจ้งเตือน ไปยังกลุ่มเป้าหมายได้โดยตรง
และอีกหนึ่งรูปแบบการโฆษณาที่น่าสนใจ ก็คือ “Post Production In App Product Placement”
ซึ่งจะเป็นโฆษณาแบบ Tie-in โดยการสร้างภาพ 2D และ 3D ขึ้นในฉากนั้น ๆ ให้เหมือนกับว่าสินค้าของแบรนด์ลูกค้าถูกวางอยู่ในสถานที่ถ่ายทำจริง ๆ
และการโฆษณารูปแบบนี้ จะเข้ามาช่วยแก้ปัญหาให้แบรนด์อยากลงโฆษณา แต่เรื่องนั้นดันถ่ายทำเสร็จไปเสียก่อน
ที่สำคัญคือ การโฆษณารูปแบบนี้จะปรากฏสู่สายตาของผู้ชมทุกประเภท ไม่ว่าจะเป็นแบบผู้ชมที่ใช้งานฟรี
และแบบสมัครสมาชิก
พออ่านมาถึงตรงนี้ หลายคนคงสงสัยว่าแล้วประสิทธิภาพของการทำโฆษณาบน WeTV เป็นอย่างไร ?
CTR หรือ อัตราการคลิกโฆษณา อยู่ที่ 1-3%
Video Completion Rate หรือการรับชมวิดีโอจนจบมากกว่า 80%
Ad Viewability หรือการมองเห็นโฆษณาจากผู้ใช้งานมากกว่า 90%
ในขณะเดียวกัน แบรนด์ที่ลงโฆษณายังสามารถวัดผลการทำโฆษณาบน WeTV ผ่าน Measurement Partners ระดับโลกต่าง ๆ ได้
จะเห็นได้ว่า ด้วยความที่ WeTV มีรูปแบบการให้บริการโฆษณาที่หลากหลาย ทำให้ WeTV เป็นอีกหนึ่งช่องทางทำการตลาดที่มีทั้ง ความพร้อม และศักยภาพ ในการตอบโจทย์ความต้องการของแบรนด์ได้อย่างเหมาะสม
ไม่ว่าแบรนด์สินค้าจะทำการตลาดในรูปแบบไหน WeTV ก็มีบริการไว้คอยรองรับ
และเมื่อความหลากหลายของรูปแบบการโฆษณา ประกอบเข้ากับยอดผู้ใช้งานแบบรับชมโฆษณาบน WeTV ที่สูงสุดในไทย
ทั้งหมดนี้ จึงทำให้ WeTV นับว่าเป็นหนึ่งในตัวเลือกสำหรับการลงโฆษณาบนแพลตฟอร์มสตรีมมิง ที่ไม่ควรมองข้าม นั่นเอง..